CELEX: 62019TN0834
Language: fi
Date: 2019-12-05 00:00:00
Title: asia T-834/19: Kanne 5.12.2019 – e*Message Wireless Information Services v. EUIPO – Apple (e*message)

10.2.2020   
            
            
               FI
            
            
               Euroopan unionin virallinen lehti
            
            
               C 45/86
            
         
      Kanne 5.12.2019 – e*Message Wireless Information Services v. EUIPO – Apple (e*message)
      (asia T-834/19)
      (2020/C 45/72)
      Kannekirjelmän kieli: saksa
      
         Asianosaiset ja muut osapuolet
      
      
         Kantaja: e*Message Wireless Information Services GmbH (Berliini, Saksa) (edustaja: asianajaja A. Hotz)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Apple Inc. (Cupertino, Kalifornia, Yhdysvallat)
      
         Menettely EUIPO:ssa
      
      
         Riidanalaisen tavaramerkin haltija: Kantaja
      
         Riidanalainen tavaramerkki: EU-tavaramerkiksi rekisteröity väriltään keltaoranssi ja musta kuviomerkki e*message – EU-tavaramerkki nro 1 548 619
      
         EUIPO:ssa käyty menettely: Menettämismenettely
      
         Riidanalainen päätös: EUIPO:n viidennen valituslautakunnan 10.9.2019 asiassa R 2454/2018-5 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen
               
            
                  —
               
               
                  kumoaa EUIPO:n mitättömyysosaston 25.10.2018 tekemän päätöksen nro 13 800 C
               
            
                  —
               
               
                  hylkää EU-tavaramerkin nro 1 548 619 menetetyksi julistamisesta 22.9.2016 tehdyn vaatimuksen
               
            
                  —
               
               
                  velvoittaa EUIPO:n sekä asian käsittelyyn mahdollisesti osallistuvan väliintulijan korvaamaan oikeudenkäyntikulut.
               
            
         Kanneperusteet
      
      
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan kanssa, ja SEU 2 artiklan ensimmäisen virkkeen, luettuna yhdessä SEUT 1 artiklan 2 kohdan kanssa, rikkominen (oikeusvaltioperiaate ja säädännäisyysvaatimus)
               
            
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan b ja c alakohdan kanssa, rikkominen, koska Euroopan parlamentin ja neuvoston asetuksen (EU) 7 artiklan 1 kohdan b ja c alakohdan säännösten nykyistä tulkintaa on sovellettu oikeudellisesti virheellisellä tavalla riidanalaisen EU-tavaramerkin rekisteröintihakemuksen ajankohtaan, ja koska toteamukset neuvoston asetuksen (EU) 207/2009 7 artiklan 1 kohdan b ja c alakohdan säännösten tulkinnasta hakemuksen ajankohtana puuttuvat
               
            
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan b ja c alakohdan kanssa, ja 64 artiklan 5 kohdan rikkominen, koska tosiseikkoja koskevat toteamukset yleisölle muodostuneesta käsityksestä hakemuksen ajankohtana puuttuvat ja koska vaatimukset tavaramerkkisuojan ehdottomia esteitä hakemusajankohtana koskevalle näytölle ja niiden toteamiselle on asetettu liian vähäisiksi kauan sitten tapahtuneiden rekisteröintimenettelyjen osalta
               
            
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan c alakohdan kanssa, rikkominen, koska riidanalaisen EU-tavaramerkin kuvio-osat on arvioitu virheellisesti ja hakemusajankohtaan liittyvät tosiseikkoja koskevat toteamukset puuttuvat
               
            
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan b alakohdan kanssa, rikkominen, koska erottamiskyky on arvioitu virheellisesti ja hakemusajankohtaan liittyvät tosiseikkoja koskevat toteamukset puuttuvat
               
            
                  —
               
               
                  Euroopan unionin perusoikeuskirjan 17 artiklan ja Euroopan ihmisoikeussopimuksen ensimmäisen lisäpöytäkirjan 1 artiklan, luettuna yhdessä SEU 6 artiklan 1–3 kohdan ja SEUT 2 artiklan 1 kohdan kanssa, rikkominen sekä luottamuksensuojaa ja oikeusvarmuutta koskevien yleisten oikeusperiaatteiden (SEU 2 artiklan ensimmäinen virke) loukkaaminen, koska etuja luova lainmukainen hallintotoimi on peruutettu virheellisesti
               
            
                  —
               
               
                  Euroopan unionin perusoikeuskirjan 17 artiklan ja Euroopan ihmisoikeussopimuksen ensimmäisen lisäpöytäkirjan 1 artiklan, luettuna yhdessä SEU 6 artiklan 1–3 kohdan ja SEUT 2 artiklan 1 kohdan kanssa, rikkominen sekä luottamuksensuojaa ja oikeusvarmuutta koskevien yleisten oikeusperiaatteiden (SEU 2 artiklan ensimmäinen virke) loukkaaminen, koska etuja luova oikeudenvastainen hallintotoimi on peruutettu virheellisesti.